For best IPTV provider, please visit: www.IPTV.CAT For best IPTV provider, please visit: www.IPTV.CAT
หากสตรีตระหนักถึงความสำคัญอย่างที่สุด ของการเป็นแม่
ย่อมจะทำหน้าที่นั้นโดยมุ่งไปให้ถึงดวงดาว
สร้างจากเหตุการณ์จริง
เธอถูกลิขิตมาให้เป็นคนสำคัญ
เธอควรจะเป็นสตรีผู้บุกเบิก
เธอมายังโลกนี้เพื่อเปลี่ยนแปลงมัน แต่เธอไม่มีเวลา
โดนยิงสามนัด
นัดหนึ่งที่หน้า อีกนัดหนึ่งที่อก
และนัดสุดท้ายที่อวัยวะเพศ
ฮิลเดการ์ต: ดรุณีสีชาด
แต่เรื่องราวของฮิลเดการ์ต เริ่มต้นมายาวนานก่อนหน้านั้น
ตอนที่ฉันยังสาว
และมีตำราทางสุพันธุศาสตร์เล่มแรกๆ มายังกาลิเซีย
ฉันชื่อออโรร่า รอดริเกซ การ์บาเยรา ฉันเป็นแม่ของฮิลเดการ์ต
ด้วยความกระหายใคร่รู้ทางปัญญาของฉัน และสมบัติของพ่อ
ฉันเติบโตมาอย่างไร้ขีดจำกัด
เอฟ. นิทเช่ ซาราธุสตราตรัสไว้ดังนี้
กาลิเซีย ปี 1914
เลยได้เรียนรู้เกี่ยวกับข้อค้นพบ ด้านการปรับปรุงพันธุกรรม
และการต่อสู้เพื่อสิทธิสตรี
ฉันเลยเข้าใจว่าผู้หญิงอย่างเรานี้เอง
ที่ต้องเป็นผู้กำหนดสร้าง อนาคตของมนุษยชาติ
แต่ความคิดจะไร้พลังอำนาจ หากไม่ถูกนำไปปฏิบัติ
ด้วยเหตุนี้ฉันจึงตัดสินใจที่จะให้กำเนิดลูก
ที่จะเป็นของฉันเพียงคนเดียวเท่านั้น
เพื่อหาผู้ร่วมสร้างทางสรีรวิทยา ฉันมองหาผู้ชาย
ที่จะไม่มีทางกล่าวอ้างว่าเป็นลูกเขาได้
จากครรภ์ของฉัน เด็กผู้หญิงได้ถือกำเนิดขึ้น
เด็กหญิงพันธุกรรมดี ผู้หญิงคนแรกที่มีอิสรภาพ
ฉันอยากชี้ว่า ฮิลเดการ์ตไม่ได้มีชีวิตขึ้นมาโดยบังเอิญ
หรือโดยความปรารถนาแบบสัตว์ธรรมดา ของพ่อแม่ที่จะผสมพันธุ์เพื่อให้กำเนิดเธอ
แต่เป็นส่วนหนึ่งของแผนการ ที่ออกแบบมาอย่างดี
เธอต้องเป็นสิ่งมีชีวิตบริสุทธิ์ ที่จะต่อสู้เพื่อสังคมที่ถูกต้องดีงาม
เธอต้องเป็นผู้หญิงแห่งอนาคต
เธอเริ่มพูดตอนอายุได้แปดเดือน
เธออ่านหนังสือออกเมื่ออายุสองขวบ
ตอนสามขวบ เธอเขียนได้
ตอนสี่ขวบ เธอเป็นนักพิมพ์ดีด ที่ได้รับการรับรอง
เจ็ดโมงแล้ว ตื่นได้แล้ว
เธอถูกเลี้ยง ตามหลักการสุพันธุศาสตร์ที่เคร่งครัด
เธอจะตื่นเวลาเดิมเสมอ
ลุกได้แล้ว
ทุกนาทีของชีวิตเธอถูกจัดวางตามแผน
โภชนาการและสุขอนามัยของเธอ มีกฎที่เคร่งครัด
เธอทานผลไม้กับนมเป็นอาหารเช้าเสมอ
มื้อค่ำทานอาหารเบาๆ
เพื่อเพิ่มความสามารถในการแข่งขัน และความอดทน
เธอต้องเล่นกีฬา
ตอนแปดขวบ เธอพูดได้หกภาษา
เธอพูดภาษาฝรั่งเศส อังกฤษ และละตินได้คล่อง
และแปลภาษาเยอรมัน โปรตุเกส และอิตาลีได้
สุพันธุศาสตร์คืออะไร
สุพันธุศาสตร์คือการประยุกต์ กฎทางชีววิทยาว่าด้วยการถ่ายทอด
ซึ่งหมายถึงพันธุกรรม
เพื่อทำให้เผ่าพันธุ์และสังคมมนุษย์ สมบูรณ์แบบ
ตอนอายุ 14 เธอเริ่มเรียนแพทย์ กฎหมาย และปรัชญาในมหาวิทยาลัย
และตอนอายุ 17 เธอจบเกียรตินิยม เป็นทนายอายุน้อยที่สุดของสเปน
เฮเกิลเชื่อว่า แม้ว่าความสามารถ ในการมีอิสรภาพ
จะเป็นคุณสมบัติที่เป็นศักยภาพ ในสมาชิกเผ่าพันธุ์มนุษย์ทุกคน
แต่ภาวะการมีอิสรภาพนั้น เป็นความสำเร็จเฉพาะตน
เจ็ดโมงแล้ว ตื่นได้แล้ว
เราจะแยกความแตกต่าง
ระหว่างผู้ชายกับผู้หญิงได้อย่างไร
ระวัง อย่ากดปากกาแรงเกิน จะเป็นแบบนี้เห็นไหม
เธอจะเรียนห้าชั่วโมงในตอนเช้า
อ่านหนังสือสามชั่วโมงในตอนบ่าย
และจะถกเรื่อง ศิลปะก่อนเวลาอาบน้ำ
หยุด พอแล้ว
อะไรคือหัวใจของแนวคิดนิทเช่
มันไม่ออก คือพระเจ้าตายแล้ว
และเราเป็นสุดยอดผู้สรรค์สร้างสังคม
มีสมาธิ
แล้วยังไงอีก
- นิทเช่เป็นนักคิดก่อนอัตถิภาวนิยมไหม - ไม่
นิทเช่บอกว่าคนเรา ต้องมีความยุ่งเหยิงในตัวเอง
เพื่อที่จะให้กำเนิดดาวตก
แม่จะให้เราได้แต่ง แม่จะให้เราได้แต่ง
เป็นเจ้าสาวสุดสวย
อีกรอบ
ไปนั่งที่โต๊ะด้วย
ฉันเลี้ยงและอบรมสั่งสอนเธอตลอดหลายปี
ฉันทราบดีว่าเธอต้องไปไกลเพียงใด
หนึ่ง สอง สาม สี่
แม่คะ พ่อหนูอยู่ไหนคะ
ลูกไม่มีพ่อจ้ะ
เพราะอย่างนั้นเราเลยเป็นอิสระ
"อย่าโศกา ไปเลย แม่หญิงเอ๋ย
"ชายไม่เคยจริงใจมาแต่ไหน
"เหยียบเรือสองข้าง ง้างเงื้อสองใจ
"ใจชายนั้นไม่เคยมีใจเดียว
"ปล่อยผู้ชายไป
"เราไม่ต้องเกี่ยว
"เราตัวผู้เดียวก็สุขเกษมศรี
"เลิกโศกาอาลัยเสียที
"เรามาสุขขี ไชโย"
ขอโทษนะคะ
มาดริด ปี 1931
ขอโทษนะคะ คุณกุซมาน ไม่สามารถพบคุณได้ตอนนี้
- เรารอมาตั้งนาน - สถาบันกษัตริย์เพิ่งล่มสลาย
- วันนี้ไม่ง่ายเลยค่ะ คุณนาย... - รอดริเกซ
นี่ลูกสาวฉัน ฮิลเดการ์ต รอดริเกซ
ฉันนัดให้คุณได้ในอีกสองสัปดาห์จากนี้
กลับมาใหม่ตอนนั้นนะคะ
ทางออกอยู่ทางนั้นนะคะ ขอบคุณ
คุณคะ
คุณขึ้นไปโดยไม่ได้รับอนุญาตไม่ได้นะ
คุณได้ยินฉันไหม
คุณคะ คุณขึ้นไปบนนั้นไม่ได้
คุณคะ
อย่าให้พวกเขาเข้าไป อย่าให้เข้าไป
คุณคะ เปิดประตูเดี๋ยวนี้
สถาบันกษัตริย์
ขอทราบได้ไหม ทำไมคุณปฏิเสธบทความลูกสาวฉัน
มันดีกว่างานที่คุณตีพิมพ์ตามปกติมาก
คุณเป็นใคร
ฉันออโรร่า รอดริเกซ เป็นแม่ฮิลเดการ์ต รอดริเกซ
ผู้เขียนบทความ "ปัญหาทางเพศ ที่กล่าวถึงโดยผู้หญิงสเปน"
- คุณคะ - เพิ่งมีการประกาศสาธารณรัฐ
ผมมีเรื่องอื่นสำคัญกว่า
จดหมายของเราส่งมาก่อน การสละราชสมบัติของกษัตริย์
- โดโลเรส - คุณคะ
ฉันไม่ได้ขอให้คุณตีพิมพ์มันตอนนี้
เรื่องกำหนดเวลาแล้วแต่คุณ
แต่เมื่อระบอบการปกครองล่มสลาย ต้องมีการสร้างระบอบใหม่
ผมยินดีจะตีพิมพ์บทความ
แต่ผมไม่สามารถทำได้ ถ้ามีชื่อลูกสาวคุณอยู่
ทำไม
ปกติผมจะตีพิมพ์ชื่อผู้เขียนตัวจริง
อะไรทำให้คุณคิดว่าไม่ใช่งานของแก
หนูอายุเท่าไหร่
สิบหกค่ะ
ไม่มีผู้หญิงอายุ 16 ที่ไหน เขียนสิ่งนี้ได้หรอก
ฮิลเดการ์ตทำได้ และแกอายุ 16 ปี
ผมรู้ว่าคุณเป็นคนเขียน คุณนายรอดริเกซ
ถ้าคุณลงชื่อในบทความก็เป็นอันเรียบร้อย
ผมไม่ชอบเวลาใครพยายามจะหลอกผม
โดโลเรส ช่วยที
กุซมาน พวกเขาล็อกประตูจากข้างใน
ถามแกเรื่องอะไรก็ได้ที่คุณอยากรู้ เกี่ยวกับบทความหรือหัวข้อนี้สิ
คุณอยากให้ผม พูดเรื่องเพศกับลูกสาวคุณเนี่ยนะ
ถามแกเรื่องอะไรก็ได้ที่คุณต้องรู้
เพื่อยืนยันว่าแกเป็นคนเขียน บทความที่คุณปฏิเสธจะตีพิมพ์
ก็ได้
การปฏิรูปทางเพศคืออะไร
ในขอบข่ายที่เป็นนามธรรม มันเป็นเพียงข้อเสนอเพื่อปรับเปลี่ยน
ให้ชีวิตทางเพศและชีวิตรักของมนุษย์ มีความทันสมัย
อย่างไรก็ตาม ถ้าคุณถามฉันเรื่องสันนิบาต
ที่นำโดยคุณแฮฟล็อก เอลลิส
ฉันสามารถยกประเด็นหลัก จากปาฐกถาของเขาให้คุณฟังได้
เชิญเลย
สิทธิเท่าเทียมระหว่างชายและหญิง
การปลดแอกความสัมพันธ์การสมรส จากศาสนจักร
การสืบพันธุ์อย่างรับผิดชอบ
การเข้าถึงการคุมกำเนิดอย่างมีสำนึกรู้ สำหรับกรรมาชีพ
การคุ้มครองแม่ที่มิได้สมรส
การเข้าใจภาวะเพศกำกวม
ให้ต่อเลยไหมคะ
เธออาจจะท่องจำทั้งหมดนั้นมาก็ได้
คุณจะสงสัยอย่างนั้นไหมถ้าแกเป็นผู้ชาย
หรือคุณจะยินดี
ที่ได้ตีพิมพ์และค้นพบ เด็กอัจฉริยะในยุคของคุณ
ความอัจฉริยะจำกัดเฉพาะเพศชายเหรอคะ
ในการปฏิรูปทางเพศ ที่ฉันพูดถึงในบทความของฉัน
ฉันพิจารณาเรื่องนี้ ร่วมกับเรื่องอื่นๆ ด้วยนะคะ
ต้องขอโทษที่ฉันพูดตรงๆ
แต่เธอจะไปรู้อะไรเรื่องเพศวิถีของสตรี
เธอยังเป็นเด็ก
ฉันกล้าพูดว่าฉันรู้มากกว่าคุณค่ะ คุณกุซมาน
ถึงฉันจะขาดประสบการณ์ก็ตาม
- อิสรภาพจงเจริญ - จงเจริญ
- สาธารณรัฐจงเจริญ - จงเจริญ
สาธารณรัฐสเปนจงเจริญ
สถาบันกษัตริย์จงล่มสลาย
- สาธารณรัฐสเปนจงเจริญ - สาธารณรัฐจงเจริญ
- บ้าเอ๊ย - ฮิลเดการ์ต อยู่ใกล้ๆ แม่ไว้
กษัตริย์จงเจริญ
ฮิลเดการ์ต
แรงงานจงครองอำนาจ
มองกล้อง
สเปนไม่ได้เป็นคาทอลิกอีกต่อไปแล้ว
ทำไมไม่ให้คุณกุซมาน ตอบคำถามเรื่องเด็กอัจฉริยะล่ะ
ฮิลเดการ์ต
เราอยู่เหนือการยั่วยุทั้งปวง อย่าลืมสิ
ลูกหุนหันไปกับกุซมาน เราหุนหันไม่ได้
- สาธารณรัฐจงเจริญ - สาธารณรัฐจงเจริญ
จงเจริญ
อิสรภาพ
สาธารณรัฐจงเจริญ
ประชาชนจะไม่มีวันพ่ายแพ้
มีปัญหาอะไรเหรอ
แกมาจากไหนเนี่ย เจ้าตัวร้าย
อุปมาอุปไมยที่ลูกยกมา
ระหว่างการปลดแอกทางเพศของสตรี กับความรัก เป็นเรื่องสุ่มเสี่ยง
ผู้อ่านต้องการอุปมาอุปไมยที่เรียบง่าย เพื่อทำความเข้าใจแนวคิดที่ซับซ้อน
ความเรียบง่ายอาจเป็นเรื่องดี แต่ความด้อยทางปัญญาเป็นความผิดพลาด
โอเคค่ะ
สตรอว์เบอร์รี
คุณผู้หญิง ระวังชุดยับนะคะ
เอาไหมคะ แม่
อย่าเรียกฉันว่า "คุณผู้หญิง" สิ
ตอนนี้เธอดังแล้ว ฉันต้องเรียก
คนที่ร้านเบเกอรี พูดกันว่าเธอเป็นคนสำคัญมาก
คนเขาว่าอย่างนั้นเหรอ
พวกเขาไม่ได้อ่านจริงๆ หรอก
แต่ทุกคนอยากรู้
เรื่องทนายสาวที่เขียนเรื่องเพศ
ลองไปดูที
ทำงานต่อ
คุณผู้หญิง
อัลฟ่า
อัลฟ่า มา
ฉันเห็นแกนะ
พวกขี้ขลาดไม่รู้หนังสือ
ผู้หญิงที่อ่านหนังสือเยอะ ทรงพลังยิ่งกว่าแม่มด
หาผัวซะ อีพวกแม่มด
ฉันไม่ชอบแบบนี้เลย ออโรร่า
ฉันไม่ได้จะเซ้าซี้ แต่ถ้าคุณต้องการ
ฉันหาอะไรให้คุณใช้ป้องกันตัวได้นะ
อย่างเช่นอะไร
ปืนเหรอ
เธอก็รู้ฉันคิดยังไงกับปืน
กะอีแค่เขียนด่าทำให้เรากลัวไม่ได้หรอก
มา
ดูสิ
มีทั้งความรุนแรงและกลยุทธ์
พวกนางควรละอายนะ
ดูพวกนางแต่งตัวสิ
- ชุดดำ - ใช่ คนนั้นแหละ
ลูกจะพลาดเกมเอานะ
ทำไมเราไม่แต่งตัวเหมือนคนอื่นๆ คะ
ผู้หญิงจะเป็นอิสระ ก็ต่อเมื่อปลดปล่อยตัวเอง
จากความเห็นและการตัดสินจากภายนอก
แต่หนูอยากสวย
ลูกจะเสี่ยงให้รูปลักษณ์ อยู่เหนือกว่าสติปัญญาเหรอ
ลูกจะยอมรับการถูกมองเห็นแค่นั้นเหรอ
ไม่
ขอบคุณครับ
ขอโทษนะครับ
ขอบคุณครับ
ขอโทษนะครับคุณ
แม่รู้จักเขาเหรอ
ขอโทษนะครับ ขออนุญาตนะครับ
อรุณสวัสดิ์ครับ
ฮิลเดการ์ต รอดริเกซใช่ไหมครับ
เป็นเกียรติมากครับ
ส่วนคุณคงเป็นแม่ของเธอ คุณนายรอดริเกซ การ์บาเยรา
ยินดีที่ได้รู้จักครับคุณผู้หญิง ผมอาเบล เบลิลยา
อาเบล เบลิลยาครับ ยินดีที่ได้รู้จัก
ผมพยายามตามหาคุณผ่านหนังสือพิมพ์ แต่คุณกุซมานไม่ยอมให้ที่อยู่คุณ
เขาได้รับคำสั่งไว้
ผมเข้าใจครับ
ผมจำคุณได้จากรูปในบทความ
ผมอยู่กลุ่มเยาวชนสังคมนิยม ผมเป็นตัวแทนเพื่อนร่วมงาน
เราอยากขอเชิญให้คุณ มาร่วมประชุมกับทางพรรค
เราได้อ่านทุกบทความของคุณ
เราเชื่อว่าเราร่วมงานกันได้
เราขอขอบคุณข้อเสนอนะ
- คุณ... - เบลิลยา
เบลิลยา
แต่ฮิลเดการ์ตเป็นนักวิชาการ
ส่วนคุณเป็นนักการเมือง
ผมแค่ขอให้เธอมาประชุมสักครั้ง
แค่ครั้งเดียว
พอยท์ เซ็ท และลิลี่ อัลวาเรซเป็นฝ่ายชนะ
ไปกันไหม
ลองคิดดูนะครับ
หมึกหมด
แม่คะ ช่วยเอาผ้าหมึกใหม่ให้หน่อยได้ไหม
แม่คะ
เปเป้กับออโรร่า ปี 1908
เธอมาทำอะไรในนี้
ถ้าคุณแม่มาเจอเธอค้นข้าวของเขา เขาได้ฆ่าเธอแน่
ฆ่าเธอก่อน แล้วตามด้วยฉัน
นี่ใครคะ
เปเป้ ไม่ใช่กงการของเธอ กลับไปที่ครัวได้แล้ว
เธอจะทำเราสองคนเดือดร้อน
นี่คือแคมเล็ก
ส่วนข้างบนนี้คือคลิตอริส
หนูว่าเราควรรับข้อเสนอ ของอาเบล เบลิลยานะคะ
ส่วนนี้คือส่วนสำคัญ ของความตื่นเร้าทางเพศของผู้หญิง
เห็นไหม
เราไม่ต้องการใครทั้งนั้น
มันไม่ใช่ข้อเสนอ
ถ้าเป็นข้อเสนอ ทั้งสองฝ่ายจะได้ประโยชน์
พวกนั้นอยากฉวยประโยชน์จากเรา
อิสรภาพสำหรับข้อเสนอแห่งรัก
คุณออโรร่า
ปืนที่ว่าราคาเท่าไร
สิบห้าเรอัล
แต่ฉันน่าจะหาได้ถูกกว่านั้น
ห้ามบอกฮิลเดการ์ตเรื่องนี้เด็ดขาด
ไม่ต้องเช็ดหรอก
แม่มดต้องลงเอยที่เสา
แม่รู้ได้ไงคะ
ว่าพวกเขาอยากฉวยประโยชน์จากเรา
แม่รู้ได้ยังไง
เพราะการเมืองทำให้วิธีคิดคนเป็นแบบนั้น
แต่แนวคิดไร้ประโยชน์ ถ้าไม่ได้ประยุกต์ใช้กับชีวิตคน
เราต้องการอย่างนั้นไม่ใช่เหรอคะ
ที่จะเปลี่ยนแปลงอะไรๆ
เราไม่ได้ต้องการอย่างนั้น
เราจะทำอย่างนั้น
แต่พวกเขายังไม่รู้เรื่องนั้น
พวกนั้นเป็นผู้ชาย และเป็นนักการเมือง
ยิ่งเป็นเหตุผลให้ควรไปงานประชุมที่ว่า
เราต้องเป็นคนปกป้องแนวคิดของเรา
โดยไม่มีคนกลาง
- สวัสดี - มากาเรน่า
ฉันมาแล้ว
แม่จะไปบอกให้เขาเตรียมมื้อค่ำ
แม่คะ
สถาบันกษัตริย์เพิ่งล่มสลาย
เป็นจังหวะให้ต้องลงมือตอนนี้
ทุกอย่างมีเวลาที่เหมาะสม
ได้มาไหม
อยู่นี่
ของอันโตนิโอเหรอ
เขาไม่ยอมให้ฉัน แต่ฉันก็เอามา
คุณต้องการมากกว่า
เธอค้างที่นี่ได้นะ
ฉันขอโทษนะ มากาเรน่า ฉันไม่ได้ตั้งใจสร้างปัญหาให้เธอ
คุณไม่เข้าใจ ออโรร่า
อันโตนิโอเป็นคนดี แต่อนาธิปไตยปั่นหัวเขา
- ปัญหาไม่ใช่ที่แนวคิด แต่เป็นพวกนั้น - เราเลยต้องเข้าไปมีส่วนร่วมไงคะ
- เราทำอยู่แล้วด้วยงานเขียน - ผู้หญิงหลายคนอ่านหนังสือไม่ออก
ไปเอาแอลกอฮอล์มา
ไปเอาแอลกอฮอล์
อย่างที่สหายของเรากล่าว
การเลือกตั้งเหล่านี้ เป็นโอกาสให้สร้างสเปนใหม่
เพื่อให้กลับคืนแก่ชนชั้นแรงงาน
ผู้แผ้วถางไร่นา ผู้ที่ทำงานในโรงงาน
พรรคสังคมนิยมต้องชนะเลือกตั้ง สหาย
พรรคสังคมนิยมมีหน้าที่ ต้องนำการเปลี่ยนแปลง
การเปลี่ยนแปลงสู่สังคม ที่ยึดหลักการของการปฏิวัติ
สหายโอกัญญาว่าไว้วันก่อน "เราต้องปกป้องแผ่นดินเกิดของเรา"
และผมบอกว่า เพื่อที่จะปกป้องแผ่นดินเกิด เราต้องมีกรรมาชีพที่แข็งแรง
เพราะความรักชาติที่แท้จริง
เริ่มด้วยการพัฒนา อุตสาหกรรมและเศรษฐกิจของประเทศ
สวัสดีครับ ขอต้อนรับ
ดีใจที่คุณมา
ฮิลเดการ์ตขึ้นกล่าวได้ เมื่อสหายมิเกลกล่าวเสร็จ
ฮิลเดการ์ตไม่ได้มาพูดอะไร เธอมาฟัง
- พรรคสังคมนิยมจงเจริญ - จงเจริญ
- สาธารณรัฐจงเจริญ - จงเจริญ
หนูอยากพูดค่ะ
พวกเขาไม่รู้ว่าเราไม่เหมือนพวกเขา
เราได้พิสูจน์แล้วว่า ถ้าพวกเขาดึงดันในเป้าประสงค์
พวกเขาจะพบกับอุปสรรค
- ที่เสนอโดย... - มิเกล
หนุ่มๆ เหล่าสหาย
เรามีแขกที่พิเศษมาก
สหายฮิลเดการ์ต พวกเราอยากฟังคุณ
เป็นเกียรติของเราที่คุณมา
เลือกใช้คำพูดอย่างไร้ที่ตินะ
ขอได้ไหมคะ
ขอบคุณค่ะ
หนุ่มๆ เด็กอัจฉริยะ ฮิลเดการ์ต รอดริเกซ
สวัสดีค่ะ
ขอบคุณที่ให้ฉันได้กล่าว
สหายของคุณ อาเบล เบลิลยา เชิญคุณแม่กับฉัน
ให้มาเข้าร่วมการประชุมนี้
หลังจากพูดคุยกัน เราตัดสินใจที่จะมา
เพราะดูเป็นโอกาสดี
ที่จะได้ให้มุมมองของเรา ในการอภิปรายถกเถียงของพรรค
ซึ่งแม้จะอวดอ้างว่าแสวงความเท่าเทียม ระหว่างสมาชิกทุกคนของสังคมนี้
แต่กลับละเลยอย่างเป็นกิจจะลักษณะ และไร้ความละอาย
ต่อประชากรอีกครึ่งหนึ่งของประเทศนี้
นั่นคือผู้หญิง
- พรรคสังคมนิยมจงเจริญ - จงเจริญ
เราทราบว่าการต่อสู้ทางชนชั้น เป็นแรงขับเคลื่อนหลัก
เพราะฉะนั้นวันนี้ฉันจะพูด
เรื่องที่พวกคุณตัดสินใจละเลยในการต่อสู้นี้
ผู้หญิงอีกรายถูกทำร้าย และข่มขืนในชัมเบรี
นี่เป็นข่าวจากหนังสือพิมพ์วันนี้
เหยื่อแปดรายแล้วในเดือนนี้
ผู้ร้ายบุกเข้าบ้านพวกเธอไปปล้น และระหว่างนั้นก็ข่มขืนพวกเธอ
ผู้หญิงหลายพันคนถูกข่มขืน
ผู้หญิงหลายพันคนเสียชีวิตระหว่างคลอด
ผู้หญิงหลายพันคนถูกทุบตีทุกวัน
พวกเราล้วนต้องใช้ชีวิต อย่างระแวดระวังถึงที่สุด
ถึงอย่างนั้น เมื่อฉันอ่าน บันทึกการประชุมของพวกคุณ
กลับไม่พบร่องรอยว่ามีเรื่องนี้เกิดขึ้นเลย
ไม่มีการไตร่ตรองพิจารณาสักครั้ง
ทำไมกัน
เพราะพวกเราไม่มีตัวตนเหรอ
หรือเพราะพวกคุณไม่แยแสพวกเรา
มองในห้องนี้สิ
มองสิ
มีผู้ชายอยู่มากกว่า 70 คน แต่กลับมีผู้หญิงแค่สองคน
แต่ก็ยังเป็นที่น่ายินดีที่ฉันมาวันนี้
ทำไม
ทำไมฉันถึงเป็นผู้หญิงคนเดียว ที่ควรค่าแก่ความเคารพของพวกคุณ
เคยมีใครสงสัยไหมว่าทำไมผู้หญิงสเปน
ถึงล้าหลังไป 20 ศตวรรษ
ถ้าผู้หญิงสเปนได้มีมุมมองมากพอ
ในโลกทัศน์ที่เป็นสากล
พวกเธอจะรู้สึก ถึงความละอายอย่างบาดลึก
ที่พวกเธอไม่ควรได้รับ
ถ้าพวกคุณต้องการสเปน ที่เสรีและเป็นธรรมมากขึ้น
เริ่มด้วยการทำให้พื้นที่นี้ เสรีและเป็นธรรมมากขึ้นก่อน
การปฏิวัติจะเกิดขึ้น เมื่อคนมีเสรีและเตรียมพร้อม
มิใช่เมื่อความหิวโหย ความเจ็บปวด และความโกรธแค้น
นำพวกเขาไปสู่ภาวะไร้ความรับผิดชอบ
ดีไหม
ครั้งหน้าอย่ามัวแต่เน้น เรื่องข่าวในหนังสือพิมพ์
ฮิลเดการ์ต
คุณจะมาประชุมครั้งหน้าไหม
มีผู้หญิงไม่มากพอ
- ถ้าผมทำให้มีผู้หญิงมาได้อีกล่ะ... - ขอบคุณ
แต่ยังมีงานต้องทำอีกมาก
- สวัสดีค่ะ - สวัสดีครับ
ไปกันไหม
ขอบคุณที่มานะครับ
แม่ยืนยันนะ อย่ามัวแต่เน้น
ตรงเข้าเรื่องความไม่เท่าเทียมเลย
"มีผู้หญิงจำนวนไม่มากที่สามารถคำนึง
"ถึงอิสรภาพไร้ขีดจำกัดแท้จริง สำหรับทั้งสองเพศ"
ต้องทำตอนนี้ด้วยเหรอ
อยากมีมื้อค่ำให้ทานไหมล่ะ
อย่าเสียสมาธิสิ ว่ายังไงอีก
"แต่ผู้ชายที่ยอมรับเรื่องนี้กลับมีน้อยยิ่งกว่า
"ไม่ว่าจะเป็นฝ่ายปฏิกิริยา หรือฝ่ายก้าวหน้า"
มากาเรน่า
เปเป้คือใครเหรอ
ทำไมแม่ถึงมีรูปเขาซ่อนอยู่
ขอร้องละค่ะ
แม่หลับอยู่
เปเป้เป็นผู้ชายคนเดียวที่แม่เธอเคยรัก
แล้วเขาอยู่ไหน
เขาเป็นลูกของพี่สาวแม่เธอ
แต่คุณแม่เธอเลี้ยงเขามา
คุณแม่ของเธอ อย่างที่รู้กันแหละ เขาปั้นเด็กคนนั้นเป็นนักเปียโนอัจฉริยะ
เขาไปเล่นเปียโนในราชสำนักตั้งแต่สี่ขวบ
แต่ป้าของเธอ ซึ่งเป็นคนมีเล่ห์เหลี่ยม
พบว่าตัวเองทำเงินจากลูกชายได้
เลยเอาตัวเขาไป
แล้วแม่เธอก็ไม่ได้เจอเขาอีกเลย
มา อ่านอะไรง่ายกว่านั้นให้ฉันฟังหน่อย
ง่ายกว่านั้นเหรอคะ
คุณไม่สนใจเรื่องอิสรภาพของผู้หญิงเหรอ
ฉันสนใจเรื่องอิสรภาพ แต่เธอทำให้ฉันรู้สึกโง่
ดูนี่นะ
คู่กันนิรันดร์กาล
นิยายรักโรแมนติก
เพื่อนที่ทำงานโรงงานด้วยกันให้ฉันมา
ฉันพยายามแล้ว แต่ไม่ค่อยไหว อ่านให้ฉันฟังทีได้ไหม
"เขาจ้องมองเธอและกระซิบ
"ในความเดียวดาย ฉันรู้สึกถึงความหิวกระหาย
"ความหิวกระหาย ที่จะได้มีเธอเคียงข้าง..."
ถ้าจะขำฉัน ก็พอเลย
แต่เธอเองก็อยากได้ ความโรแมนติกเหมือนกัน ใช่ไหมล่ะ
เอามา
"จุมพิตของเธอ สายตาจ้องมองของเธอ..."
ไม่รู้นี่เป็นหนังสือ ที่จะปลดปล่อยผู้หญิงหรือเปล่านะ
แต่ฉันชอบมาก
มีอะไรเหรอ
เอาแล้วไง
- พร้อมหรือยัง - ค่ะ ใกล้พร้อมแล้ว
- ทำให้เร็วหน่อยได้ไหม - นี่เร็วสุดแล้ว
ถ้าแม่รู้ต้องไม่ยอมให้หนูไปแน่
- เร็วเข้า - ร่างสุดท้ายจะเสร็จแล้วค่ะ
อีกไม่นาน
มากาเรน่า
ทำไมอยากไปประชุมทั้งที่มีประจำเดือน
ผู้หญิงชนบทก็ทำกันแบบนี้
ผู้หญิงชนบทเลือดไหลในชนบท ไม่ใช่ในการประชุม
การเมืองก็เหมือนข้าวสาลี มากาเรน่า มันรอไม่ได้
- แล้วถ้าเปียกล่ะ - หนูจะโยนทิ้งแล้วเปลี่ยนซะ
เธอจะโยนผ้าทิ้ง เหมือนเป็นของเก่าที่ไหนได้ยังไง
เร็วเข้า แม่ไม่อยากให้พวกนั้น พูดว่าผู้หญิงไม่ตรงเวลา
ขอบคุณนะคะ
ใช่ แต่เขาขอให้เรา ปฏิเสธสิทธิ์ลงคะแนนเสียง
พวกนั้นชอบเห็นผู้หญิงทะเลาะกันเอง
เราไม่ควรมีสิทธิ์เหรอ
เขาไม่ได้ขอให้ปฏิเสธ แต่ให้เลื่อนออกไป
แต่ฉันเห็นด้วยกับกัมปัวมอร์...
เธอทำสำเร็จ ทุกคนมองแก เหมือนเป็นสิ่งอัศจรรย์จากไหนไม่รู้
แต่ฉันมองเห็นเธอในตัวแกนะ
ฮิลเดการ์ตไปไกลกว่าฉันมาก
ขอบคุณนะสหาย
หนูจะไปห้องน้ำ
จะไปไหน นี่ห้องน้ำชายนะ
ขอโทษด้วยค่ะ นี่เป็นเหตุฉุกเฉิน
เธอเป็นผู้ชายหรือเปล่า
- ฉันหาห้องน้ำหญิงไม่เจอ - มันไม่มี
เธอต้องกลับบ้าน
- รามอน - มีอะไร
นังเด็กนี่
ฮิลเดการ์ต
ผมไม่คิดว่าจะเจอคุณที่นี่
สังเกตเห็นไหมว่ามีผู้หญิงมามากขึ้น
เราต้องทำห้องน้ำให้ผู้หญิงนะ
นี่
ขอบคุณ
ฉันต้องไปแล้ว แม่ฉันรออยู่
คุณเขียนบทความเรื่องนี้ได้นะ
เรื่องอะไร
ห้องน้ำไง
ไม่มีห้องน้ำหญิง ใช้เป็นอุปมาได้
บทความแรกของฉันส่งไปพิมพ์อยู่แล้ว
บทความชื่ออะไร
"เซ็กซ์และความรัก"
ผมต้องอ่านให้ได้เลย
- งั้นก็... - นี่ ชื่อคุณมีที่มาจากอะไรเหรอ
ฮิลเดการ์ต
แม่ฉันบอกมันแปลว่า "สวนแห่งความรู้"
- "สวนแห่งความรู้" - แต่มันไม่ใช่
ภาษาเยอรมันโบราณ "ฮิล" คือ "ศึก" "การ์ต" แปลว่า "สวน"
ต้องแปลว่า "สวนแห่งศึกสงคราม"
แต่อย่าบอกแม่ดีกว่า
ไม่บอกหรอก
ฉันต้องไปแล้วจริงๆ
นี่ คุณจะมาประชุมครั้งหน้าไหม
มา
เซ็กซ์และความรัก ฮิลเดการ์ต
ส่งมือมาค่ะ
หมุน
เร็วอีกๆ
เอาละๆ
อัลฟ่า
- เราทำได้แล้ว ดีใจไหม - ลูกอ่านอะไร
มากาเรน่า เต้นรำกัน
- ไม่เอาน่า - เต้นกัน มากาเรน่า
- เดี๋ยวฉันเวียนหัว - "เธอเงียบงันทันใด
"ตอนนั้นเองที่เขาจุมพิตเธอแผ่วเบา"
ไม่น่าจะใช่งานเขียนคุณภาพแน่ๆ
นิยายประโลมโลก
หนูสนใจอยากเห็นว่าความรัก ถูกนำเสนอในนิยายตลาดยังไง
นิยายประโลมโลกพวกนี้ ไม่ได้บ่งชี้อะไรทั้งนั้น
มันไม่ได้สะท้อนชีวิตจริง
มีแต่ความปรารถนาที่ไม่เติมเต็ม
ความปรารถนาเป็นสิ่งน่าสนใจนะคะ แม่
แม่ไม่เคยปรารถนาใครเลยเหรอ
แม่เคยตกหลุมรักครั้งนึง
กับกัปตันคนนึง
นานก่อนที่ลูกจะเกิด
เราเกือบจะแต่งงานกัน
เกิดอะไรขึ้นคะ
- แม่อยากเป็นอิสระ ส่วนเขา... - เขาไม่ยอมสินะ
เขาคงอยากเป็นพ่อของลูก
แม่เคยมองย้อนไปแล้วเสียใจบ้างไหม
เสียใจอะไร
ความรักกับการปฏิวัติไปด้วยกันไม่ได้
มากาเรน่าบอกว่าผู้ชายคนเดียว ที่แม่เคยรักเป็นเด็ก
เปเป้
ดูเหมือนว่ามากาเรน่าจะพูดมากไปแล้ว
ทำไมแม่ไม่เคยเล่าเรื่องเขาให้หนูฟัง
ลืมนิยายประโลมโลกพวกนี้ซะ
นิยายเรื่องแต่งทั้งหมด โดยนิยามก็คือความหัวโบราณ
ทำไมเรามีปืนอยู่ในบ้านคะ
คุณกุซมาน
คุณต้อนรับแขกแบบนั้นตลอดเลยไหม
ปกติเราไม่มีแขกมาหา
ฉันว่าคุณเป็นผู้ชายคนแรกเลย ที่ก้าวเท้าเข้ามาในบ้านนี้
เอาละ ขอดื่มให้ฮิลเดการ์ต
เราไม่ดื่มแชมเปญค่ะ
ผมแค่อยากนำข่าวดีมาบอกคุณด้วยตัวเอง
ทุกคนอยากได้ "เซ็กซ์และความรัก"
ขายจะหมดแล้ว
ฉบับตีพิมพ์ครั้งที่สองกำลังพิมพ์อยู่
ผมมาจ่ายเงินงวดแรกสำหรับฉบับนี้
คุณใช้เงินนี้ทาสีผนังโถงทางเข้าใหม่ได้
เราชอบแบบที่มันเป็นอยู่แล้ว
เงินเท่าไหร่คะ
793 เปเซตา
- ให้ผมเขียนสั่งจ่ายให้ใครดี - ให้ฉัน
ออโรร่า รอดริเกซ การ์บาเยรา
ผมต้องใช้ชื่อผู้ชาย
คุณเอาเช็คไปขึ้นเงินสดเองไม่ได้
ใช้ชื่อพ่อฮิลเดการ์ตก็ได้นะครับ
ฮิลเดการ์ตไม่มีพ่อค่ะ
ถ้าอย่างนั้นผมเอาเงินให้คุณเองเลยดีกว่า
ได้ค่ะ เดี๋ยวให้มากาเรน่าไปรับ
- ผมเอามาให้เองได้นะครับ - ไม่จำเป็นหรอกค่ะ
ขอบคุณ
เอาละ ถ้างั้น...
เมื่อเงินพร้อมแล้ว ผมจะแจ้งนะครับ
ค่ะ
ฉันอยากบอกเธอด้วยว่า ฉันได้รับการติดต่อมา
เรื่องขอแปล "เซ็กซ์และความรัก" และตีพิมพ์ในอังกฤษ
- ใครติดต่อมาคะ - แฮฟล็อก เอลลิส
- ดร.แฮฟล็อก เอลลิสเหรอคะ - ใช่
เขายังไม่ได้ยื่นข้อเสนอมา แต่เขาอยากเจอตัวผู้เขียนให้เร็วที่สุด
และเอช.จี. เวลส์ อยากเป็นคนเขียนอารัมภบท
ได้ยินไหมคะ แม่
เราจะคิดดูอีกทีเมื่อพวกเขายื่นข้อเสนอมา
แต่แม่คะ แฮฟล็อกเป็นผู้บุกเบิก ด้านเพศวิทยาของโลกนะคะ
การสนับสนุนของเขาจะ...
คุณแฮฟล็อก เอลลิสกับคุณเอช.จี. เวลส์ เป็นนักจักรวรรดินิยมอังกฤษ
ที่มีแต่ต้องการจะฉวยประโยชน์ จากแนวคิดของเรา
ผมไม่คิดว่าคุณเวลส์ตั้งใจจะ...
เมื่อพวกเขายื่นข้อเสนอมา เราค่อยคุยกัน
- มีอะไรอีกไหมคะ - มีครับ
ฉันอยากตีพิมพ์ บทความเรื่องต่อไปของเธอ
- ขอให้เป็นวันที่ดี - ขอบคุณค่ะ
- สวัสดีค่ะ - สวัสดีค่ะ
สวัสดี
- หวัดดีครับ ดี - เป็นไงบ้าง
- ขอบคุณค่ะ - ช่วยเซ็นให้ด้วย
คุณต้องรอก่อน พวกเขามาก่อน
ได้ครับ
สวัสดีค่ะ
ขอบคุณค่ะ
เธอเจออะไรน่าสนใจบ้างไหม
เจอ
แต่ซื้อไม่ไหว
เซ็นให้หน่อยได้ไหม
เยาวชนขบถทางเพศ
สิ่งสำคัญเกี่ยวกับหนังสือเล่มนี้ คือแนวคิดของมันเข้าถึงคน
ไม่ใช่คนเซ็น
ก็จริง
แต่ก็อยากให้เธอเซ็นให้อยู่ดี
มีปากกาไหม
มี
ขอโทษค่ะ ฉันมาช้าไปหรือเปล่า
ฉันต้องเดินทางข้ามทั้งเมืองมาดริด เพื่อเอาหนังสือมาให้เซ็น
ฮิลเดการ์ตไปแล้วเหรอคะ
คนอยากได้แต่ลายเซ็นของเธอ
จะได้ขายหนังสือต่อได้ในราคาที่สูงขึ้น
เยี่ยม
งั้นก็คงยากขึ้นหน่อยสำหรับเธอ
"หนังสือเล่มนี้เป็นของอาเบล เบลิลยา และจะเป็นตลอดไป
"ฉันไม่อนุญาตให้ขาย"
ทั้งหมดอยู่ในหนังสือ
ให้บอกตรงๆ ฉันไม่แน่ใจนักหรอกว่า ทั้งหมดอยู่ในหนังสือ
ข้างนอกยังมีอะไรอยู่อีกมาก
เธอควรออกไปเปิดหูเปิดตาบ้างนะ
กับเธอเหรอ
ทำไมคุณถึงมาทำงานการเมือง คุณเบลิลยา
เพื่อเป็นกระบอกเสียงของผู้คน
หรือเพื่อนำพวกเขา
ผมไม่คิดว่า มันแยกขาดจากกันสิ้นเชิงนะครับ
คุณแน่ใจเหรอ
ผมเข้าสู่การเมืองเพื่อเปลี่ยนแปลงสังคม คุณนายรอดริเกซ
ผู้นำเป็นกระบอกเสียงของประชาชน ประชาชนเลือกอย่างเสรี
และเมื่อทั้งผู้นำและประชาชนมารวมกัน
บนฐานการปฏิวัติเดียวกันอย่างทันท่วงที ความสำเร็จจะเกิดขึ้น
ฮิลเดการ์ตคือตัวอย่าง
เธอนำทางผู้คนเพราะพวกเขา ให้เธออยู่ตรงนั้นเมื่อต้องการ
- นั่นคือพลังที่ยิ่งใหญ่ของมวลชน - คุณคิดผิดแล้ว
ฮิลเดการ์ตอยู่จุดนี้ เพราะฉันทำให้แกมาอยู่
ไปกัน
เป็นไงบ้าง
เดี๋ยวฉันไปช่วยเขาแต่งตัวนะ
- เป็นอะไร - เปล่าค่ะ
ฮิลเด...
หนูแค่เพลีย
ผู้ชายคนนั้นเป็นใคร
หมายถึงใครคะ
ฉันไม่เคยเห็นเธอเพลียหลังการนำเสนอ
เขาเป็นใคร
- ไม่มี "เขา" สักหน่อย - ไม่ต้องเลย
เขาทำอาชีพอะไร เป็นนักเขียนหรือนักการเมือง
เขาได้ทำอะไรเธอหรือเปล่า
เปล่าค่ะ เขาไม่ได้ทำอะไรหนู
มี "เขา" คนนั้นจริงๆ ด้วย
เกิดอะไรขึ้น
แม่ไม่ยอมให้เกิดอะไรแน่ นั่นแหละค่ะเรื่องที่เกิดขึ้น
แม่เธอไม่ใช่คนอย่างนั้น
เขาชื่ออะไร
- เขาชื่ออะไร - อาเบล
อาเบล
หล่อไหม
มากาเรน่า
ช่วยหนูหน่อยได้ไหมคะ
ช่วยอะไรจ๊ะ
หนูอยากเจอเขาตามลำพัง
ไม่ต้องห่วง เดี๋ยวฉันจัดการเอง
ไม่ต้องเศร้าไป เราจะหาทางกัน
เธอสวยหยาดเยิ้มจริงๆ
หยุดนะ หยุด
หยุดเลย อย่าจั๊กจี้สิ
- เดี๋ยวแม่ได้ยิน - ป่านนี้แม่เธอคงหลับไปแล้ว
หนูรักคุณจังเลยค่ะ มากาเรน่า
ใครเอ่ยช่างงดงามที่สุดในโลก
ท่านสุภาพบุรุษ
- ยินดีต้อนรับ - อรุณสวัสดิ์
- อรุณสวัสดิ์ เป็นยังไงบ้าง - อาเบล
- เป็นยังไงบ้าง - คุณเบลิลยา
คุณนายรอดริเกซ บังเอิญจริงๆ นะครับ
ขอผมแนะนำนะครับ
ฮูเลียน เบสเตโร่ ประธานพรรคสังคมนิยม
ยินดีอย่างยิ่งครับ
- อันเดรส ซาโบริต - ยินดีที่รู้จักครับ
และเวนเซสเลา การิญโญ่
คุณนายครับ ลูกสาวคุณ เป็นอัจฉริยะทางการเมืองจริงๆ
- ขอแสดงความยินดีจากใจครับ - คุณต้องเลือก
จะอยู่ให้ห่างจากฮิลเดการ์ต
หรือไม่งั้น แกจะไม่เข้าร่วมประชุมพรรคอีก
- อย่างใดอย่างหนึ่ง - อาเบล เขาพูดเรื่องอะไร
ดูซิว่าประโยชน์ส่วนตนของเธอ จะขึ้นอยู่กับส่วนรวมไหม
สวัสดีค่ะ ท่านสุภาพบุรุษ
- สวัสดีครับ - สวัสดีครับ คุณนาย
อาเบล มันเกิดอะไรขึ้น
การโจมตีนั้นไม่เกี่ยวข้องกับเราเลย
เกี่ยวสิ
หรือไม่ถือว่าเรา เป็นส่วนหนึ่งของพรรคนี้ด้วย
เป็นความรับผิดชอบของเรา
ที่จะประณามการโจมตีนั้น และกดดันตำรวจ
พวกเขาบ่นว่าโดนปล้น
แต่พวกเขาก็เคยปล้นคนอื่นมาก่อน
รู้อะไรไหม ปล้นจากโจร ได้รับการให้อภัยเป็นร้อยปี
แล้วข่มขืนผู้หญิงล่ะ
เราไม่ได้พูดถึงการปล้น ปล้นไม่ใช่ปัญหา
ปัญหาคือสิ่งที่พวกมันทำกับผู้หญิง
พวกนั้นเป็นกลุ่มอนาธิปไตย ฝ่ายซ้ายยังคงมีเอกภาพ
- ฉันไม่เชื่อ - นั่นไม่ใช่อนาธิปไตย
อนาธิปไตยคือการต่อสู้เพื่ออิสรภาพ จำได้ไหม
มันคือสงครามสู้กับอำนาจ ไม่ใช่กับผู้หญิง
ถ้าคุณเป็นคนที่โดนข่มขืน คุณจะไม่ทำเมินเรื่องนี้
นี่ครับ คุณรอดริเกซ
พรรคสหพันธ์สาธารณรัฐ
คุณไม่คิดว่าถึงเวลาแล้วเหรอ
ที่เราจะมีส่วนร่วมอย่างแข็งขัน ในการตัดสินใจของพรรค
ครับสหาย เราจะนำไปพิจารณา
นี่คือเวลาของเรา
- นี่คือเวลาของเรา - ใช่ นี่คือเวลาของเรา
พอแล้ว สิ้นสุดการประชุม
เหล่าสหาย บุรุษและสตรี การต่อสู้ของแรงงานจงเจริญ
- จงเจริญ - พรรคสังคมนิยมจงเจริญ
- จงเจริญ - สาธารณรัฐจงเจริญ
จงเจริญ
การคุมกำเนิดและควบคุมทายาท เป็นหัวข้อที่ดีให้ลูกเป็นผู้นำ
แม่ไม่คิดว่าพูดเรื่อง กลุ่มอนาธิปไตยที่บิดเบี้ยวจะเหมาะสม
ซุปจ้ะ
อย่าไปยุ่งกับแก มากาเรน่า แกมีกล่าวสุนทรพจน์พรุ่งนี้
- แต่แกต้องทานอะไรหน่อยนะ - อย่าไปยุ่งกับแก
ได้ข่าวเรื่องกลุ่มอนาธิปไตย ปล้นบ้านคนไหม
พวกนั้นไม่มาที่นี่หรอก ปล้นแต่บ้านชนชั้นกระฎุมพี
แล้วที่นี่ดูไม่ใช่หรือไง
มีกล่องเก็บเครื่องประดับหรู แม่บ้าน และผู้หญิงอยู่กันสองคน
คุณสองคนมีชื่อเสียง เกินกว่าที่พวกนั้นจะเสี่ยงทำให้ฉาวโฉ่
ขอตัวนะคะ
ฝูงชนจะเดินขบวนตามหลังเธอ
ซึ่งมิได้จะมีแต่บุรุษเท่านั้นอีกแล้ว
แต่มีสตรีด้วย
พวกเรา ผู้ซึ่งได้เรียนรู้ที่จะเห็น มิใช่เพียงที่จะมอง
ในตอนแรกเกิดจากอารมณ์
และต่อมาเพราะเห็นถึง ความจำเป็นว่าต้องมีส่วนร่วมปฏิรูป
เราจึงได้ตัดสินใจที่จะสู้เช่นกัน
มิใช่สู้กับผู้ชาย แต่เคียงข้างพวกเขา
ในทุกเรื่องๆ ที่จะทำให้เราทุกคนมีอิสรภาพ
และสามารถสร้างสังคมที่เป็นธรรมได้
- พรรคสังคมนิยมจงเจริญ - จงเจริญ
- การต่อสู้ของแรงงานจงเจริญ - จงเจริญ
หยัดยืนเถิด ผองมวลชนทั่วโลกา
ผู้หิว ไร้ค่า ทุกข์ทนเจียนตาย
ร่วมแรง กำแหง และแจ้งเจตวาจา
ว่ากดขี่ต้องหมดไป
ล้างทำลายอดีตมืดมิดให้พ้นผ่าน...
- ยินดีด้วยนะ ขอบคุณมาก - ยินดีด้วยกับสุนทรพจน์
- ขอแสดงความยินดีจากใจ - เราสนับสนุนคุณ
- ยินดีด้วย สหาย - ยินดีจากใจ
- ยินดีด้วยนะ - ยินดีด้วย
ทำต่อไปนะ
ขอบคุณมาก
ขอบคุณสำหรับคำกล่าว
- เรารักคุณ - เรารักคุณ
ให้ผองชน
เป็นผองพันธุ์
พรรคสหพันธ์สาธารณรัฐ
"ใบปลิวนี้เป็นของฮิลเดการ์ต รอดริเกซ และจะเป็นตลอดไป
"ผมไม่อนุญาตให้มันถูกลืม - อาเบล"
ฮิลเดการ์ต
อยากเต้นวอลซ์ก่อนเข้านอนไหม
ได้ค่ะ
แฮฟล็อกยื่นข้อเสนอให้กุซมาน แปลบทความของฉัน
จงตระหนักรู้
พวกเราผู้ชายจะสามารถสละ อภิสิทธิ์ที่ได้รับมาได้เหรอ
เขาอยากให้ฉันไปลอนดอน จะได้เจอกัน
เธอเคยไปไหม
ฉันไม่เคยข้ามทะเล
การจำกัดทายาท การศึกษาเรื่องเพศ
ขออ่านบทความใหม่ของเธอหน่อย
เป็นเรื่องผิดพลาด ที่จะอธิบายว่าอวัยวะเพศเป็นของลับ
มันไม่ได้ ลับไ ปมากกว่าส่วนอื่นๆ ของร่างกายเรา
เพศวิถีไม่ควรเป็นเรื่องของรัฐเหรอ
ริลก์กล่าวว่า "ฉันจะสะกดกลั้นจิตวิญญาณ มิให้สัมผัสจิตวิญญาณของเธอได้อย่างไร
"ฉันจะยกมันสู่สิ่งอื่นๆ เหนือเธอได้อย่างไร"
เปเป้ อาร์ริโอล่าแสดงคอนเสิร์ต
ฉันนึกถึงเพลงที่แม่ชอบเล่าให้ฟัง
"ฉันรักเธอเพราะฉันรักเธอ
"ไม่มีผู้ใดควบคุมความรักฉัน
"ฉันรักเธอเพราะฉันรู้สึกถึงมัน จากเบื้องลึกของจิตวิญญาณ"
หลังจากนับคะแนนโหวต
พรรคแรงงานสังคมนิยมสเปน ชนะการเลือกตั้ง
ยอดเลย
ชัยชนะของปวงชน
เราไม่สามารถเติมเต็มโลก ด้วยปากท้องที่เราเลี้ยงไม่ไหว
ต่อสู้เพื่อระบบยุติการตั้งครรภ์ ที่มีการกำกับดูแล
- ไม่ เราทำอย่างนั้นไม่ได้ - เราทำได้ในระยะยาว
ตอนนี้เราทำได้แค่ ให้เป็นการกระทำที่ไม่ต้องรับโทษ
เมื่อการปฏิสนธินั้น เป็นผลของการกระทำรุนแรง
เมื่อแม่ต้องเสี่ยงชีวิต
- เมื่อแม่ไม่สามารถเลี้ยงดูลูก - เราไม่ใช่การกุศล
ทำแท้งในกรณีเหล่านี้ ไม่ใช่อาชญากรรม
นี่คือ...
- "ทำให้ไม่ต้องรับโทษ..." - มีอะไรหรือเปล่าคะ แม่
"การยุติการตั้งครรภ์ที่จำเป็น เพื่อช่วยผู้หญิง
"จากอันตรายถึงชีวิต
"การยุติการตั้งครรภ์จากเหตุด้านอารมณ์ เมื่อการปฏิสนธิเป็นผลจากความรุนแรง
"จำเป็นต้องระบุว่าการยุติการตั้งครรภ์ ในกรณีเหล่านี้มิใช่อาชญากรรม"
มิใช่อาชญากรรม
แม่คะ
แม่คะ ขอร้องละค่ะ
ไม่
ไม่นะ
ของของแกคือของของแม่
ทั้งหมดเลย
ห้ามแกไปประชุมอีก
แกจะเขียนงานตอนเช้า
แกจะอ่านหนังสือตอนบ่าย
แม่จะนอนกับแกตอนกลางคืน
เราจะทานอาหารด้วยกัน
และแม่จะเข้าห้องน้ำกับแก
แม่ขอสั่งห้ามแกออกจากบ้านนี้
ปล่อยใจหุนหันไปตามอารมณ์ความรู้สึก คือการสยบยอมต่อสัญชาตญาณสัตว์
นั่นคือศัตรูตัวฉกาจของเรา
เราฝ่าฟันอะไรมามากเพื่อมาถึงจุดนี้
แม่จะไม่ปล่อยให้ความอ่อนแอเรื่องเดียว มาทำให้ทั้งโครงการนี้ต้องเสี่ยง
ความรักคือความอ่อนแอ
แกถูกทำให้เกิดมาเพื่อเปลี่ยนโลก
จำเป็นต้องเสียสละเรื่องส่วนตัว เพื่อประโยชน์สุขของคนส่วนใหญ่
เราล้มเหลวตอนนี้ไม่ได้
แม่เลี้ยงแกมาดีกว่านี้
กุซมานคาดหวังร่างฉบับสุดท้าย ในสามสัปดาห์
อย่าเสียสมาธิล่ะ
ลาเทียร์รา - ความทะเยอทะยานของ "ผู้ได้รับการเกื้อหนุนทางสังคม"
เรียนคุณแฮฟล็อก เอลลิส จุลภาค
ดิฉันขอขอบคุณจากใจจริงสำหรับคำชม
และความสนใจ ในบทความดิฉัน มหัพภาค
ดิฉันเสียใจที่ต้องแจ้งว่า คุณกุซมานและดิฉันเอง
มีแผนการและข้อผูกมัดอื่น สำหรับฉบับนานาชาติ มหัพภาค
ขอความกรุณา ฝากขออภัยไปยังคุณเวลส์ด้วย
มหัพภาค
สำหรับการเดินทางไปยังลอนดอน หากไปได้คงเป็นเกียรตินัก
แต่ด้วยความเสียใจอย่างยิ่ง
ด้วยภาระหน้าที่ในมาดริด ดิฉันไม่สามารถไปได้
มหัพภาค
แต่ด้วยความเสียใจอย่างยิ่ง
ด้วยภาระหน้าที่ในมาดริด ดิฉันไม่สามารถไปได้
ขอขอบพระคุณล่วงหน้า จุด
ด้วยความปรารถนาดี
เดี๋ยวแม่ทำแผลให้
ไม่ต้องหรอกค่ะ
หนูจะตอบจดหมายผู้อ่านนะ
มากาเรน่า
วันนี้มีจดหมายมากี่ฉบับ
หลายฉบับอยู่ค่ะ เดี๋ยวไปเอามาให้
ลูกมีปฏิสัมพันธ์กับสาธารณชนได้
ตราบใดที่ไม่รบกวนงานของลูก
มี 16 ฉบับมาจากผู้ติดตาม
หนึ่งฉบับจากสถาบันศึกษา และฉบับนี้ไม่มีข้อมูลผู้ส่งค่ะ
เปเป้ อาร์ริโอล่า
จากใครเหรอคะ
อย่าใช้เวลาตอบจดหมาย มากกว่าหนึ่งชั่วโมงล่ะ
แม่จะออกไปข้างนอก
เดี๋ยวจะรีบกลับ
ทานมื้อค่ำเสร็จแล้วเข้านอนซะ
ฮิลเด้ ฉันเตรียมไว้ให้
มากาเรน่า
เธอใส่ชุดดำออกไปเดตไม่ได้
ขอบคุณค่ะ
- น้ำไหม - เธอล่ะดื่มอะไร
เวอร์มุธ
เอาด้วยไหม
เต้นรำกันไหม
- เธอจะดื่มอะไรดี - เวอร์มุธ
สองที่ครับ ขอบคุณ
มีอะไร
ฉันแปลกใจ ที่แม่ยอมปล่อยให้เธอมาคนเดียว
แม่ไม่ได้แย่อย่างที่เธอคิดหรอก
หกเรอัล
ขอบคุณครับ
- ไม่ต้อง เดี๋ยวฉันจ่าย - ไม่เป็นไร ฉันจ่ายได้
- วันนี้ฉันเลี้ยงเอง - เธอคิดว่าฉันจ่ายไม่ได้เหรอ
- นี่ครับ ขอบคุณ - ขอบคุณค่ะ
เฉพาะวันนี้
เฉพาะครั้งนี้นะ
- ดื่ม - ดื่ม
เวอร์มุธครั้งแรกของเธอ ช่องว่างระหว่างทฤษฎีกับปฏิบัติ
เหมือนนักสังคมนิยม
ชนะเลือกตั้งด้วยโครงการหนึ่ง แล้วตอนหลังเลือกทำอีกอย่าง
เขาว่ากันว่าเราไม่เหมือนกัน
ว่าชีวิตของเธอและฉันจะสูญเปล่า
ว่าฉันเป็นคนชั่ว
นี่ก็เป็นอุดมการณ์เหมือนกัน
และเธอนั้นดีงาม
ว่าสองคนที่แตกต่าง
ไม่สามารถรักกัน
แต่ฉันรักเธอไปแล้ว
และฉันไม่อาจลืมเธอ
ได้ตายในอ้อมแขนเธอ คือความฝันของฉัน
ฉันไม่เข้าใจเรื่องชนชั้นทางสังคม
รู้แค่เพียงฉันรักเธอ
และเธอก็รักฉันเช่นกัน
ขอเราไป
ในที่ที่ไม่มีใครจะตัดสินเรา
ที่ที่ไม่มีใครจะบอกเรา
ว่าสิ่งที่เราทำนั้นผิด
ขอให้เราไป
ไกลจากโลก
ที่ไร้ซึ่งความยุติธรรม
ไร้กฎหมาย หรือสิ่งใดๆ
ไม่มีสิ่งใดนอกจากความรักเรา
ขอให้เราไป
ในที่ที่ไม่มีใครจะตัดสินเรา
ที่ที่ไม่มีใครจะบอกเรา
ว่าสิ่งที่เราทำนั้นผิด
ขอให้เราไป
ไกลจากโลก
ที่ไร้ซึ่งความยุติธรรม ไร้กฎหมาย หรือสิ่งใดๆ
ไม่มีสิ่งใดนอกจากความรักเรา
เราไม่เหมือนกัน
คนเขาว่าอย่างนั้น
ไม่รู้สิ ไม่ชอบเลย
น้าออโรร่า
นานแค่ไหนแล้วนะ
สิบแปดปี
ดื่มอะไรไหม
น้าไม่ดื่ม
เชิญนั่งก่อนครับ
ลูกสาวเป็นยังไงบ้าง
ฮิลเดการ์ตเป็นตามที่คาดหวังทุกอย่าง
ใช่ แกเป็นอัจฉริยะ
อีกคนหนึ่ง
เปเป้
สิ่งที่เธอทำวันนี้
น้าสอนเธอมาดีกว่านั้น
มันไม่คู่ควรกับที่ร่ำเรียนมาเลย เปเป้
น้ามาทำไม
- มาทำให้ผมขายหน้าเหรอ - เปล่า
รู้ไหมในปารีสเขาเรียกผมกันว่าอะไร
ผมจบเห่แล้ว น้าออโรร่า
ผมเป็นของปลอม
เธอไม่ใช่ของปลอม
ไม่ใช่
ถ้าผมอยู่กับน้า ตอนนี้ผมคงไม่เป็นไร
ไม่
เธอเชิญน้ามาทำไม
ผมไม่ได้เชิญน้า
ผมไม่อยากให้น้าเห็นผมแบบนี้เลย
เข้าใจแล้ว
เรื่องแฮฟล็อก เอลลิสเป็นไงบ้าง
ฉันปฏิเสธข้อเสนอของเขา
ฉันไม่อยากไปคนเดียว
แล้วแม่เธอล่ะ
ฉันไปกับเธอได้นะ
ถึงฉันจะพูดอังกฤษไม่เป็นก็เถอะ
แฮฟล็อกเป็นคนจ่ายค่าตั๋ว
นี่เธอชวนฉันไปจริงๆ เหรอ
เธอจะไปกับฉันไหมล่ะ
ฉันจะไปกับเธอทุกที่บนโลกนี้
ฉันต้องไปแล้ว
คุณผู้หญิง ตกใจหมดเลย
คุณเป็นอะไรไหม
เขาซ้อมเธออีกแล้วเหรอ
เดี๋ยวฉันไปทำมื้อเช้านะ
อันโตนิโอใช่ไหม
มีอะไร
ขอเราเข้าไปได้ไหม
แม่คะ
มากาเรน่า
แม่คะ
ไปไหนกันมา
นึกว่าเกิดอะไรไม่ดีกับพวกคุณ
- ทำไมแม่ไม่ปลุกหนู - ลูกดูหลับสนิทมาก
แม่เลยปล่อยให้ลูกหลับ
แม่มาคิดดู
ชีวิตในบ้านนี้จะเปลี่ยนไป
และในประเทศนี้ด้วย
แม่เลยเชิญอาเบล เบลิลยา มาทานมื้อค่ำสัปดาห์หน้า
แม่ตัดขาดลูกจากโลก เพื่อสร้างลูกเป็นผู้นำ
เพราะโลกต้องการผู้นำที่แข็งแกร่ง จำไว้นะ
ฟรอยด์ในอวัยวะเพศของลูก
นิทเช่ในอกของลูก
มาร์กซ์ในหัวของลูก
- สวัสดีครับ - คุณอาเบลใช่ไหม
- แล้วคุณคือใครครับ - มากาเรน่า
ยินดีที่ได้รู้จักครับ
ผมเอานี่มาให้ คุณป้าผมทำ
คุณมีน้ำใจมาก เชิญเข้ามาค่ะ
ขอบคุณครับ
เชิญเลย ทำตัวตามสบายนะ
ขอบคุณครับ คุณใจดีมาก
น่าสนใจนะครับที่คุณปล่อย ข้อความสีพวกนั้นทิ้งไว้ตรงโถง
เป็นสัญลักษณ์ความสอดคล้อง
พูดถึงความสอดคล้อง บอกที
พรรคสังคมนิยมจะเปลี่ยนไปยังไง
ตามที่ฮิลเดการ์ตประณามว่า การเล่นพวกภายในพรรค
จะเป็นหายนะที่ทำให้พรรคล่มสลาย
หนูไม่คิดว่าพรรคสังคมนิยมจะเปลี่ยนได้
- เว้นแต่จะขจัด... - แม่อยากฟังความเห็นเขา
ช่วยรินน้ำให้แม่หน่อยได้ไหม
ผมเห็นด้วยกับฮิลเดการ์ตเลยครับ
พรรคสังคมนิยม ทรยศหลักการของขบวนการแรงงาน
และการต่อสู้เพื่อปฏิวัติ การต่อสู้บนท้องถนน
ในโรงงาน ในชนบท
พวกเขาสนใจแต่กลยุทธ์การเลือกตั้ง
อย่างที่พวกนักการเมืองเป็นกัน
ผมคิดอยู่ว่าจะเข้าร่วมพรรคสหพันธรัฐ
ฉันก็เหมือนกัน
เยี่ยมเลย กับพวกอนาธิปไตย
พวกเขาไม่ใช่อนาธิปไตย แต่เป็นนักสหพันธรัฐ
ชนชั้นแรงงานประเทศนี้เป็นหนี้บุญคุณ...
- ประตู - ขอโทษครับ...
- ถ้าไม่ใช่อนาธิปไตยแล้วเป็นอะไร - เราต้อง...
เราต้องยอมรับว่า ชนชั้นแรงงานประเทศนี้เป็นหนี้
กลุ่มสหการอนาธิปไตย และการปกป้องอิสรภาพของพวกเขา
ไม่อยากจะเชื่อเลย
คุณคิดว่าถ้าเราทลายโครงสร้างทั้งหมด
เราจะรู้สึกเป็นอิสระมากขึ้นเหรอ
อลหม่านสิไม่ว่า
ประตู
อนาธิปไตยไม่ใช่ความอลหม่าน แต่คือระบบระเบียบและองค์กรแรงงาน
ไม่มีพระเจ้า ไม่มีเจ้านาย ไม่มีรัฎฐาธิปัตย์
นั่นมันโลกในอุดมคติ
สวัสดีครับ
คุณอาเบล เบลิลยาใช่ไหม
- คุณเป็นใคร - ผมเองครับ มีอะไร
คุณเบลิลยา คุณถูกจับกุมข้อหาปล้นและข่มขืน
- ต้องมีอะไรผิดพลาดแล้ว - นั่งลงครับคุณ
- คุณครับ ขอร้อง เขาอันตราย - เขาไม่ได้ทำอะไร
ไม่นะ
เขามีความผิดข้อหาทำร้ายผู้อื่น โดยกลุ่มอนาธิปไตย
ไม่จริง
ผมจะละเลยเรื่องที่ว่า เขาอยู่ที่ไหนตอนถูกจับกุม
เพื่อไม่ให้ชื่อเสียงคุณต้องเสื่อมเสีย คุณนายรอดริเกซ
- แต่อย่าหาว่าผมเป็นคนโกหก - ปล่อยลูกสาวฉัน
ปล่อยผม
ไม่มีใครที่นี่หาว่าคุณเป็นคนโกหก
อยู่นิ่งๆ
พวกคุณสองคนอาจฉลาดล้ำ แต่เด็กหนุ่มคนนี้หลอกพวกคุณอยู่
- ผมไม่ได้ทำอะไรนะ - อาเบล เกิดอะไรขึ้น
- เอาตัวไป - ผมไม่ได้ทำ
ผมไม่ได้ทำ
"อย่าโศกา ไปเลย
"แม่หญิงเอ๋ย
"ชายไม่เคยจริงใจมาแต่ไหน
"เหยียบเรือสองข้าง
"ง้างเงื้อสองใจ
"ใจชายนั้นไม่เคยมีใจเดียว
"ปล่อยผู้ชายไป เราไม่ต้องเกี่ยว
"เราตัวผู้เดียวก็สุขเกษมศรี
"เลิกโศกาอาลัยเสียที
"เรามาสุขขี ไชโย
"อย่าโศกา ไปเลย แม่หญิงเอ๋ย
"ชายไม่เคยจริงใจมาแต่ไหน
"เหยียบเรือสองข้าง ง้างเงื้อสองใจ
"ใจชายนั้นไม่เคยมีใจเดียว"
ณ จุดนี้เอง
ที่ความกระสับกระส่ายเริ่มต้นขึ้น
สำหรับการทิ้งเสียงรูปแบบต่างๆ
เพื่อดื่มด่ำกับเสียงที่ผลิตซ้ำ
ในปี 1877
เอดิสันผู้ปราดเปรื่องได้ปรากฏตัวขึ้น
อาเบล เบลิลยาต้องโทษจำคุก
แม่บ้านคนใหม่จะมาถึงในอีกหนึ่งชั่วโมง
เขาชื่อโรซ่า
เขาแก่แล้ว แต่แม่ว่าเขาทำงานได้ดี
เกิดอะไรขึ้นกับมากาเรน่าคะ
เขาลาออกหรือแม่ไล่เขาออก
ไม่สำคัญหรอก
แต่หวังว่ารายนี้จะจริงจังกว่า
เริ่มเขียนบทความใหม่ได้แล้ว
เราจะตีแบดกันในอีกหนึ่งชั่วโมง
หนูเปิดเองค่ะ
อาจจะเป็นมากาเรน่า
ฮิลเดการ์ต
อาเบลมาหาฉันก่อนจะโดนจับ
ไม่ อย่าเลยค่ะ
- เขาขอให้ฉัน... - คุณกุซมาน
มากาเรน่าไม่ได้มารับเงิน
ที่ผมค้างคุณไว้จากงานตีพิมพ์ฉบับก่อน
มากาเรน่าไม่ได้ทำงานในบ้านนี้แล้ว
ได้ยังไงกัน
ผมต้องให้คุณเซ็นใบเสร็จรับเงินด้วย
จดหมายนี้ส่งมาให้เธอจากลอนดอน
ฮิลเดการ์ต รอดริเกซ
แฮฟล็อก เอลลิส
คุณว่าเขาทำหรือเปล่า
ฉันไม่รู้
- นี่ค่ะ - ขอบคุณครับ
- มีอะไรอีกไหม - เท่านั้นละครับ
ผมแค่หวังจะได้อ่าน บทความฉบับใหม่ในเร็วๆ นี้
จะพร้อมในอีกไม่นานค่ะ สวัสดีค่ะ
เต้นวอลซ์กันไหม
มา
ตั๋วโดยสารชั้นสอง ลอนดอน
นี่คือบ้านของเรา
ฉันขอโทษ ฉันไม่อยากให้เรื่องนี้เกิดขึ้นเลย
หวังว่าเธอจะให้อภัยฉันได้
นี่คือห้องนั่งเล่น
เชิญทางนี้ด้วย
นี่คือ...
- ลูกมาทำอะไรในนี้ - หนูต้องทานอะไรก่อนทำงานต่อ
ขอโทษด้วย นี่ลูกสาวฉัน ฮิลเดการ์ต
- ยินดีที่รู้จักค่ะ - ยินดีที่ได้รู้จักจ้ะ
คนพูดถึงหนังสือของคุณกันเยอะมาก
คุณเคยอ่านบ้างไหม
ไม่เคย ฉันอ่านไม่ออก
ต่อกันเลยไหม
ทางนี้
เป็นเจ้าสาวสุดสวย
เป็นเจ้าสาวสวยเยาว์วัย
แต่งกับเขาพ่อชายหนุ่ม
ที่ไม่รัก ไม่เคยถูกใจ
คนที่ฉันไม่มีใจ
แม่จะให้เราได้แต่ง แม่จะให้เราได้แต่ง
เป็นเจ้าสาวสุดสวย
มีอะไร
- อันโตนิโอหรือเปล่าคะ - มากาเรน่าไม่อยู่
หนูอยากคุยกับเขา
- เขาไม่อยู่ ฉันช่วยเธอไม่ได้ - หนูต้องคุยกับเขา เรื่องสำคัญ
แม่หนู ฉันไม่อยากทำร้ายเธอนะ
หนูจะไม่ไปไหนจนกว่าจะได้คุยกับเขา
เดี๋ยวฉันคุยเอง
เขาไม่สร้างปัญหาอะไรให้คุณหรอก
ขอให้จริงเถอะ
เธอไม่ควรมาที่นี่
นี่ไม่ใช่ที่ของเด็กสาวจากครอบครัวมีฐานะ
มากาเรน่า หนูไม่ใช่เด็กแล้วนะ
คุณออกมาทำไม
หนูต้องรู้ว่าทำไมคุณถึงทิ้งหนูไป โดยไม่พูดอะไรเลย
และตอนแรกหนูอยากรู้ว่า ทำไมต้องอภัยให้คุณ
จนได้เห็นอันโตนิโอกับเพื่อน
แม่เป็นต้นคิดหรือเปล่า
หรือเป็นคุณ
เหมือนเรื่องปืน
เธอคิดกับฉันอย่างนั้นได้ยังไง
หนูไม่รู้จะคิดอะไรแล้ว
กับคุณหรือใครก็ตาม
แม่เธอเป็นคนทำ
เขามารู้ว่าอันโตนิโอเป็นตัวการทำร้ายคน
เลยเสนอให้เงิน และจะไม่แจ้งความเรื่องเขา
แลกกับใส่ความอาเบล
คุณทำได้ยังไง
ฉันสาบานด้วยชีวิตว่าฉันห้ามแล้ว สาบานกับพระเจ้าเลย
มีผู้ชายบริสุทธิ์ต้องติดคุก แลกกับความไร้ศีลธรรมของคุณ
เธอคิดอย่างนั้นจริงๆ เหรอ
คนฉลาดอ่านหนังสือเยอะอย่างเธอเนี่ยนะ
คิดจริงๆ เหรอว่าชีวิตมันเป็นอย่างนั้น
ว่ามันง่ายขนาดนั้น
คิดว่าฉันชอบใช้ชีวิตอยู่แบบนี้เหรอ
ไม่ใช่ทุกคนจะโชคดีเหมือนเธอหรอกนะ
สุนทรพจน์ของเธอยอดเยี่ยมนะ แต่ชีวิตมันไม่ได้เป็นแบบนั้น
ถ้าไม่มีเงิน ก็ไม่มีหรอกอิสรภาพน่ะ
เราผู้หญิงไม่มีอิสรภาพ
หนูให้เวลาคุณหนึ่งวัน ไปแจ้งตำรวจเรื่องอันโตนิโอ
และอธิบายกับตำรวจว่า คุณไม่มีส่วนรู้เห็นด้วย
ถ้าคุณไม่ทำ หนูจะไปเอง และจะแจ้งความคุณข้อหาสมรู้ร่วมคิด
หนูต้องขอโทษจริงๆ
ลูกมาสาย
มากาเรน่ากำลังไปแจ้งความเรื่องสามี
หนูว่าถ้าแม่เจอเขา และจ่ายเขามากพอ
เขาคงไม่บอกว่าแม่มีส่วนเอี่ยวด้วย
พออาเบลถูกปล่อยตัว หนูจะไปลอนดอนกับเขา
แฮฟล็อกส่งตั๋วมาให้หนู
ไม่ ลูกไปไม่ได้
แม่ทำได้ยังไง
แกสิทำได้ยังไง
นี่คือผลงานทั้งชีวิตของแม่
แม่ทำสิ่งที่ต้องทำ
แล้วมันต้องแลกอะไรบ้าง
ต้องแลกความสุขของหนู และชีวิตของผู้ชายที่บริสุทธิ์
ไม่มีโครงการไหนสำเร็จได้ โดยไม่มีการเสียสละ
ระวังนะคะแม่
แม่เริ่มจะพูดจาเหมือนพวกฟาสซิสต์แล้ว
ฉันอุตส่าห์ทำให้แกมาขนาดนี้
ทุกอย่างที่แม่ทำก็เพื่อตัวแม่เองทั้งนั้น
ฉันทำอะไรเพื่อตัวเองไม่ทราบ
บอกมาสิ
ฉันทำอะไรเพื่อตัวเองเหรอ
ฉันสละชีวิตตัวเอง เพื่อประโยชน์ของทั้งโลก
โลกไม่รู้ด้วยซ้ำว่ามีแม่อยู่
โลกที่หนูกับแม่ปรารถนา
ถ้ามันเป็นโลกเดียวกัน
มันไม่ได้สร้างแบบนี้
แม่เป็นศัตรูกับแนวคิดของตัวเอง
แกจะไปรู้อะไรเรื่องโลก
ฉันคือโลกทั้งใบของแก
ความคิดทั้งหมดของแกเป็นของฉัน
แกรักแม่
ครั้งหนึ่งแกเคยรักแม่
แม่ไม่รู้จักความรักเลย
ฉันรู้จักความรักมากกว่าแกละกัน
แกมีแต่แรงขับเคลื่อน
และสัญชาตญาณพื้นฐาน
สัตว์ยังมีจิตวิญญาณที่ละเอียดอ่อนกว่าแก
ไม่เคยมีใครรักแก เท่ากับที่ฉันรักแกหรอก
ไม่เคยมี
และฉันจะไม่ปล่อยให้ผู้ชาย มาพรากแกไปจาก...
พอแล้ว
ผู้ชายไม่ใช่ศัตรูของเรานะแม่
แม่ปฏิเสธความเป็นมนุษย์
แม่ปฏิเสธผู้หญิง
แม่เกลียดพวกเธอ
แม่เกลียดความจริงที่ว่าเรามีความรู้สึก
การปฏิวัติเป็นไปไม่ได้ถ้าไม่มีความรัก
ความรักแบบนั้นกักขังให้เราเป็นทาส
นั่นมันเรื่องโกหก
- เรื่องจริง - นั่นมันเรื่องโกหก
แม่ไม่ได้อยู่ข้างเดียวกับผู้หญิง
แม่เอาแต่ทำตัวเหมือนผู้ชาย
แม่อยากครอบครองหนู เหมือนที่ผู้ชายครอบครองผู้หญิง
เพื่อประโยชน์ของแม่เอง
ไม่มีใครครอบครองเราค่ะแม่
ไม่มีใครครอบครองเรา
ไม่มีใครครอบครองหนู
ฉันครอบครองแก
ไม่มีใครครอบครองหนู
ตั้งแต่นี้ไปหนูจะตัดสินใจด้วยตัวหนูเอง
ตั้งแต่นี้ไปหนูจะเป็นอิสระ
ราตรีสวัสดิ์ ฮิลเดการ์ต
ราตรีสวัสดิ์ค่ะแม่
นังแม่มด นังพวกโสเภณี พวกแกต้องลงนรก
มีอะไรหรือเปล่าคะ คุณผู้หญิง
ช่วยพาหมาไปเดินเล่นที
ตอนนี้เหรอ
ไปเลย แต่งตัว
พาหมาไปเดินเล่น
ได้ค่ะ คุณผู้หญิง
แม่จะให้เราได้แต่ง แม่จะให้เราได้แต่ง
เป็นเจ้าสาวสุดสวย
เป็นเจ้าสาวสวยเยาว์วัย
ฉันทั้งรักและเกลียดจนถึงขั้นสุด
ตรงกลางของฉันคือมนุษย์จักรกลอัตโนมัติ
สิ่งที่เกิดขึ้นดูสมเหตุสมผลมากสำหรับฉัน
ถูกต้องแม่นยำ
ฉันค่อนข้างถือตนสูงส่งกว่าปกติ
ฉันทราบดีว่ามีความแปลกประหลาด ในสิ่งที่ฉันทำ
แต่พวกคุณ...
พวกคุณไม่สามารถวิเคราะห์คดี แม่ของรูปปั้นมนุษย์ได้
วันที่ฉันมีลูกสาว ฉันเลิกคิดถึงตัวเอง
สิ่งเดียวที่ฉันสนคือการสร้างมนุษย์คนนั้น
เสริมสร้างความเชื่อของฉัน เข้าไปในตัวเธอทีละนิด
แต่พวกคุณผู้ชาย
ถูกเบี่ยงเบนความสนใจ
ไม่สามารถมองเห็นว่า ฉันเป็นดาวที่มีแสงของตัวเอง
พวกคุณไม่สามารถเข้าใจได้ว่า ผลงานนั้นไม่ได้มีเพื่อตั้งไว้ที่ไหน
พวกคุณไม่สามารถมองเห็นความเชื่อมโยง ระหว่างนักประติมากรรมกับผลงาน
ผู้ซึ่งทำลายมัน หลังจากสังเกตเห็นจุดบกพร่องเพียงนิด
นั่นคือสิ่งที่ฉันทำกับฮิลเดการ์ต
รูปปั้นมนุษย์
ผลงานของฉัน
โครงการฮิลเดการ์ตล้มเหลว
ไม่มีประโยชน์ที่จะให้มันดำเนินต่อไป
โดนยิงตายโดยแม่ตัวเอง ณ ถนนกาลิเลโอ ที่เธออาศัยอยู่
ฮิลเดการ์ตโดนยิงตายในบ้านตัวเอง
ฮิลเดการ์ต เยาวชนผู้ปลดแอกเรื่องเพศ
สิ้นดรุณีสีชาด
ฮิลเดการ์ต รอดริเกซ การ์บาเยรา เสียชีวิต 9 มิ.ย. 1933 ด้วยวัย 18 ปี
เธอเขียนหนังสือ 16 เล่ม และบทความกว่า 150 ชิ้น
ในช่วงสามปีสุดท้ายของชีวิต
ผลงานของเธอและเพื่อนนักเขียน ถูกหลงลืมหลังสงครามกลางเมืองสเปน
ผลงานเหล่านั้นยังดำรงอยู่ในจิตวิญญาณ
"อย่าโศกา ไปเลย แม่หญิงเอ๋ย
"ชายไม่เคยจริงใจมาแต่ไหน
"เหยียบเรือสองข้าง ง้างเงื้อสองใจ
"ใจชายนั้นไม่เคยมีใจเดียว
"เราไม่ต้องเกี่ยว เราตัวผู้เดียวก็สุขเกษมศรี
"เลิกโศกาอาลัยเสียที เรามาสุขขี ไชโย
"ปล่อยผู้ชายไป เราไม่ต้องเกี่ยว
"เราตัวผู้เดียวก็สุขเกษมศรี
"เลิกโศกาอาลัยเสียที
"เรามาสุขขี ไชโย
"อย่าโศกา
"ชายไม่เคยจริงใจมาแต่ไหน
"เหยียบเรือสองข้าง ง้างเงื้อสองใจ
"ใจชายนั้นไม่เคยมีใจเดียว
"อย่าโศกา ไปเลย แม่หญิงเอ๋ย"
คำบรรยายโดย ดอม ขุนพินิจ
ผู้ตรวจสอบงานแปล ลักขณา นาคศิริ